Peste 2 miliarde de doze de vaccin, administrate la nivel global. Șase ţări nu au început vaccinarea.
Peste două miliarde de vaccinuri Covid-19 au fost administrate în întreaga lume. Şase din 10 doze au fost administrate în cele mai populate trei ţări din lume – China (704,8 milioane de doze), SUA (296,9 milioane) şi India (221 milioane). Doar şase ţări din lume nu au început încă să vaccineze – Coreea de Nord, Haiti, Tanzania, Ciad, Burundi şi Eritreea.
Peste două miliarde de vaccinuri Covid-19 au fost administrate în întreaga lume, potrivit calculelor AFP extrase din surse oficiale. Numărul vine la puţin peste şase luni de la debutul campaniei de vaccinare împotriva Covid-19.Cel puţin 2.109.696.022 de doze au fost adiminstrate în 215 de ţări şi teritorii.Israelul, care a condus cursa de la început, este încă în faţă, cu aproape şase din 10 persoane complet vaccinate. Este urmat de Canada cu 59% din populaţie cu cel puţin o doză, Regatul Unit cu 58,3%, Chile cu 56,6% şi Statele Unite cu 51%, relatează France24.Şase din 10 doze au fost administrate în cele mai populate trei ţări din lume – China (704,8 milioane de doze), SUA (296,9 milioane) şi India (221 milioane).Aproape patru din 10 persoane din Uniunea Europeană au primit cel puţin o doză, Germania conducând cu 43,6%, urmată de Italia 40% şi Franţa şi Spania cu 39,4%.Doar şase ţări din lume nu au început încă să vaccineze – Coreea de Nord, Haiti, Tanzania, Ciad, Burundi şi Eritreea.Există încă o inegalitate uriaşă în răspândirea vaccinurilor, cu doar 2,5 doze la 100 de oameni în Africa faţă de 87 la 100 în SUA şi Canada şi 47 în Europa.Vaccinul Oxford / AstraZeneca este cel mai răspândit vaccin, administrat în 170 din cele 215 de ţări în care au început campaniile.Este urmat de Pfizer / BioNTech, care este utilizat în cel puţin 97 de ţări; Moderna (cel puţin 46); Sinopharm (45); Sputnik V (40); Johnson & Johnson (29).